ddrg/super_eurlex huggingface dataset:
Oficiālais Vēstnesis L 327 , 13/11/1992 Lpp. 0003 - 0003

Speciālizdevums somu valodā: Nodaļa 3 Sējums 45 Lpp. 0179

Speciālizdevums zviedru valodā: Nodaļa 3 Sējums 45 Lpp. 0179



Padomes Regula (EEK) Nr. 3280/92 (1992. gada 9. novembris), ar ko groza Regulu (EEK) Nr. 1576/89, kura paredz vispārīgus noteikumus par stipro alkoholisko dzērienu definīciju, nosaukumu un noformējumu EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, un jo īpaši tā 43. un 100.a pantu, ņemot vērā Komisijas priekšlikumu [1], sadarbībā ar Eiropas Parlamentu [2], ņemot vērā Ekonomikas un sociālo lietu komitejas atzinumu [3], tā kā būtu jāaizliedz izmantot svina kapsulas vai folija tādu konteineru aizvākojuma segumam, kuros stipros alkoholiskos dzērienus piedāvā tirgū, lai novērstu piesārņojuma draudus, jo īpaši nejauši saskaroties ar šiem produktiem, un draudus piesārņot vidi ar atkritumiem, kuros ir svins, ko satur šādas kapsulas vai folija; tā kā šādu kapsulu un foliju ražotājiem un lietotājiem tomēr būtu jādod laiks pielāgoties, piemērojot attiecīgo aizliegumu no 1993. gada 1. janvāra; tā kā pirms iepriekšminētā datuma jāatļauj pārdot stipros alkoholiskos dzērienus arī pudelēs, kam piestiprinātas svina kapsulas vai folija, kamēr krājumus izlieto; tā kā rezultātā būtu jāgroza Regula (EEK) Nr. 1576/89 [4], IR PIEŅĒMUSI ŠO REGULU. 1. pants Ar šo Regula (EEK) Nr. 1576/89 7. panta 2. punktam pievieno šādu apakšpunktu: "e) no 1993. gada 1. janvāra stipros alkoholiskos dzērienus, uz ko attiecas šī regula, nolūkā pārdot nedrīkst turēt konteineros, kuru aizvākojumu sedz svina kapsulas vai folija, kā arī nedrīkst piedāvāt tirgū šādos konteineros. Tomēr pirms šā datuma ir atļauts piedāvāt tirgū stipros alkoholiskos dzērienus pudelēs, kam piestiprinātas šādas kapsulas vai folija, kamēr izlieto visus krājumus." 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1992. gada 9. novembrī Padomes vārdā – priekšsēdētājs D. Hurd [1] OV C 69, 18.3.1992., 12. lpp. [2] OV C 241, 21.9.1992., 98. lpp. un 1992. gada 28. oktobra lēmums (Oficiālajā Vēstnesī vēl nav publicēts). [3] OV C 169, 6.7.1992., 1. lpp. [4] OV L 160, 12.6.1989., 1. lpp. --------------------------------------------------
Oficiālais Vēstnesis L 196 , 15/07/1992 Lpp. 0017 - 0017

Speciālizdevums somu valodā: Nodaļa 3 Sējums 43 Lpp. 0091

Speciālizdevums zviedru valodā: Nodaļa 3 Sējums 43 Lpp. 0091



Komisijas Regula (EEK) Nr. 1939/92 (1992. gada 14. jūlijs), ar ko groza Regulu (EEK) Nr. 2921/90 par atbalstu kazeīna un kazeinātu ražošanai no vājpiena EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1968. gada 27. jūnija Regulu (EEK) Nr. 804/68 par piena un piena produktu tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 816/92 [2], un jo īpaši tās 11. panta 3. punktu, tā kā Komisijas 1970. gada 24. aprīļa Regula (EEK) Nr. 756/70 par atbalsta piešķiršanu par vājpienu, kas pārstrādāts kazeīnā un kazeinātos [3], tika atcelta ar Komisijas Regulu (EEK) Nr. 2921/90 [4], kas grozīta ar Regulu (EEK) Nr. 1768/91 [5]; tā kā, lai veicinātu nodrošinājuma atbrīvošanu, kas saskaņā ar Regulas (EEK) Nr. 756/70 4. panta 1. punktu ir iesniegts no 1989. gada 1. marta; tā kā līdz šim ne visus gadījumus ir bijis iespējams atrisināt, izmantojot šos noteikumus, kam par pamatu nav bijusi attiecīgo ražotāju vaina; tā kā Komisijas 1985. gada 22. jūlija Regulas (EEK) Nr. 2220/85, ar ko paredz kopīgus sīki izstrādātus noteikumus par nodrošinājuma sistēmas piemērošanu attiecībā uz lauksaimniecības produktiem [6], kurā jaunākie grozījumi izdarīti ar Regulu (EEK) Nr. 3745/78 [7], 28. pantā noteiktie termiņi ir jāpagarina tā, lai novērstu nepamatotu attiecīgo saistību nodrošinājumu zaudēšanu; tā kā Regulas (EEK) Nr. 2921/90 2. panta 1. punkts paredz atbalstu par vājpienu, ko pārstrādā kazeīnā vai kazeinātos; tā kā, ievē rojot šo produktu tirgus tendences un to, ka atbalsta apjoms sausajam vājpienam būtu jāsamazina; tā kā šajā regulā paredzētie pasākumi atbilst Piena un piena produktu pārvaldības komitejas atzinumam, IR PIEŅĒMUSI ŠO REGULU. 1. pants Ar šo Regulu (EEK) Nr. 2921/90 groza šādi: 1. Regulas 2. panta 1. punktā summu "ECU 7,94" aizstāj ar "ECU 7,00", 2. Regulas 6. pantam pievieno šādu sesto daļu: "Pēc attiecīgo pušu pieprasījuma Regulas (EEK) Nr. 2220/85 28. pantā noteikto 12 mēnešu un trīs gadu termiņu var attiecīgi pagarināt līdz 18 mēnešiem un 42 mēnešiem." 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Tomēr - 1. panta 1. punktu piemēro no 1992. gada 20. jūlija, - 1. panta 2. punktu piemēro no 1991. gada 1. oktobra. Šī regula uzliek saistības kopumā un ir tieši piemērojama visās dalībvalstīs. Briselē, 1992. gada 14. jūlijā Komisijas vārdā — Komisijas loceklis Ray Mac Sharry [1] OV L 148, 28.6.1968., 13. lpp. [2] OV L 86, 1.4.1992., 83. lpp. [3] OV L 91, 25.4.1970., 28. lpp. [4] OV L 279, 11.10.1990., 22. lpp. [5] OV L 158, 22.6.1991., 49. lpp. [6] OV L 205, 3.8.1985., 5. lpp. [7] OV L 364, 14.12.1989., 54. lpp. --------------------------------------------------
Oficiālais Vēstnesis L 409 , 31/12/1992 Lpp. 0010 - 0010

Speciālizdevums somu valodā: Nodaļa 11 Sējums 20 Lpp. 0190

Speciālizdevums zviedru valodā: Nodaļa 11 Sējums 20 Lpp. 0190



Komisijas Regula (EURATOM) Nr. 3956/92 (1992. gada 21. decembris) par to, kā Eiropas Atomenerģijas kopiena noslēdz Nolīgumu par Starptautiskā Zinātnes un tehnoloģijas centra izveidi starp Amerikas Savienotajām Valstīm, Japānu, Krievijas Federāciju un, darbojoties kā vienai pusei, Eiropas Atomenerģijas kopienu un Eiropas Ekonomikas kopienu EIROPAS KOPIENU KOMISIJA, ņemot vērā Eiropas Atomenerģijas kopienas dibināšanas līgumu, un jo īpaši 101. panta otro daļu, tā kā Nolīgums par Starptautiskā Zinātnes un tehnoloģijas centra izveidi starp Amerikas Savienotajām Valstīm, Japānu, Krievijas Federāciju un, darbojoties kā vienai pusei, Eiropas Atomenerģijas kopienu un Eiropas Ekonomikas kopienu tika parakstīts 1992. gada 27. novembrī; tā kā ar 1992. gada 14. decembra Lēmumu Padome apstiprināja minēto nolīgumu, lai Komisija to varētu noslēgt Eiropas Atomenerģijas kopienas vārdā; tā kā nolīgums ir jānoslēdz Eiropas Atomenerģijas kopienas vārdā, IR PIEŅĒMUSI ŠO REGULU. 1. pants Ar šo Eiropas Atomenerģijas kopienas vārdā tiek apstiprināts Nolīgums par Starptautiskā Zinātnes un tehnoloģijas centra izveidi starp Amerikas Savienotajām Valstīm, Japānu, Krievijas Federāciju un, darbojoties kā vienai pusei, Eiropas Atomenerģijas kopienu un Eiropas Ekonomikas kopienu, kā arī Kopienas Deklarācija par 1. pantu. Nolīguma un deklarācijas teksti ir pievienoti šai regulai [1]. 2. pants Komisijas priekšsēdētājs Eiropas Atomenerģijas kopienas vārdā nāk klajā ar Nolīguma XVIII pantā paredzēto paziņojumu. 3. pants Padome un Komisija saskaņā ar Nolīguma IV (C) pantu katra izvirza vienu Kopienas pārstāvi valdē. 4. pants Starptautiskajam Zinātnes un tehnoloģijas centram ir juridiskas personas statuss, un tam ir visplašākā tiesībspēja un rīcībspēja, ko Kopienā piemērojamie tiesību akti piešķir juridiskām personām, un, cita starpā, tas var iegūt, nomāt vai atsavināt kustamas un nekustamas lietas, kā arī būt par pusi tiesvedībā. 5. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1992. gada 21. decembrī Komisijas vārdā — priekšsēdētājs Jacques Delors [1] OV L 409, 31.12.1992., 3. lpp. --------------------------------------------------
Oficiālais Vēstnesis L 011 , 19/01/1993 Lpp. 0005 - 0005



Komisijas Regula (EEK) Nr. 75/93 (1993. gada 18. janvāris), ar kuru groza Regulu (EEK) Nr. 3002/92, ar ko paredz kopējus sīki izstrādātus noteikumus intervences produktu izlietošanas un/vai galamērķa pārbaudei EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes Regulu Nr. 136/66/EEK par eļļas un tauku tirgus kopīgās organizācijas izveidošanu [1], kurā jaunākie grozījumi izdarīti ar Regulu (EEK) Nr. 2046/92 [2], un jo īpaši tās 12. panta 4. punktu un 26. panta 3. punktu, kā arī ņemot vērā atbilstošos pārējo regulu noteikumus, ar kurām izveido lauksaimniecības produktu tirgu kopīgo organizāciju, tā kā dalībvalstīm jādod pietiekams laiks kontroles iestāžu reorganizācijai, kas vajadzīga, lai izpildītu prasību, ka par visu to produktu izlietošanas un/vai galamērķa pārbaudi, uz kuriem attiecas īpaši pasākumi vai to daļas, neatkarīgi no produktu izcelsmes, atbild viena kontroles iestāde; tā kā šajā regulā paredzētie pasākumi ir saskaņā ar visu attiecīgo pārvaldības komiteju atzinumu, IR PIEŅĒMUSI ŠO REGULU. 1. pants Komisijas Regulas (EEK) Nr. 3002/92 2. panta 1. punktam [3] ar šo tiek pievienota šāda daļa: "Dalībvalstis tomēr var paturēt savas līdzšinējās kontroles iestādes attiecībā uz katru īpašu pasākumu vai tā daļu sešus mēnešus no 1993. gada 1. janvāra." 2. pants Šī regula stājas spēkā tās publicēšanas dienā Eiropas Kopienu Oficiālajā Vēstnesī. To piemēro no 1993. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 1993. gada 18. janvārī Komisijas vārdā — Komisijas loceklis René Steichen [1] OV 172, 30.9.1966., 3025./66. lpp. [2] OV L 215, 30.7.1992., 1. lpp. [3] OV L 301, 17.10.1992., 17. lpp. --------------------------------------------------
Oficiālais Vēstnesis L 320 , 22/12/1993 Lpp. 0015 - 0015

Speciālizdevums somu valodā: Nodaļa 3 Sējums 54 Lpp. 0073

Speciālizdevums zviedru valodā: Nodaļa 3 Sējums 54 Lpp. 0073



Komisijas Regula (EK) Nr. 3518/93 (1993. gada 21. decembris), ar ko pielāgo Padomes Regulas (EEK) Nr. 404/93 par banānu tirgus kopīgo organizāciju 1. pantā minētā produkta kodu EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1979. gada 5. februāra Regulas (EEK) Nr. 234/79 par lauksaimniecības produktiem piemērojamās kopējā muitas tarifa nomenklatūras koriģēšanas procedūru [1], kas grozīta ar Regulu (EEK) Nr. 3209/89 [2] un jo īpaši tās 2. panta 1. punktu, tā kā Komisijas 1992. gada 14. jūlija Regula (EEK) Nr. 2505/92, ar ko groza I un II pielikumu Padomes Regulai (EEK) Nr. 2658/87 par tarifu un statistikas nomenklatūru un par kopējo muitas tarifu [3], ietver pašreiz spēkā esošo kombinēto nomenklatūru; tā kā kombinētās nomenklatūras kods, ko izmanto, lai aprakstītu saldētus banānus Padomes Regulas (EEK) Nr. 404/93 [4] 1. pantā ir kods, kas bija spēkā 1992. gadā, un neatbilst kodam, kas ir spēkā no 1993. gada; tā kā tādēļ šo kodu vajadzētu koriģēt; tā kā šim labojumam jāstājas spēkā iepriekšminētās regulas spēkā stāšanās dienā; tā kā šajā regulā iekļautie pasākumi ir saskaņā ar Banānu pārvaldības komitejas atzinumu, IR PIEŅĒMUSI ŠO REGULU. 1. pants Ar šo preču apraksts VN kodā "ex08119090 Saldēti banāni" Regulas (EEK) Nr. 404/93 1. panta 2. punktā tiek aizvietots ar "ex08119099 Saldēti banāni". 2. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. To piemēro no 1993. gada 1. jūlija. Šī regula uzliek saistības kopumā un ir tieši piemērojama visās dalībvalstīs. Briselē, 1993. gada 21. decembrī Komisijas vārdā — Komisijas loceklis René Steichen [1] OV L 34, 9.2.1979., 2. lpp. [2] OV L 312, 27.10.1989., 5. lpp. [3] OV L 267, 14.9.1992., 1. lpp. [4] OV L 47, 25.2.1993., 1. lpp. --------------------------------------------------
Oficiālais Vēstnesis L 005 , 09/01/1993 Lpp. 0007 - 0007

Speciālizdevums somu valodā: Nodaļa 4 Sējums 5 Lpp. 0003

Speciālizdevums zviedru valodā: Nodaļa 4 Sējums 5 Lpp. 0003



Komisijas Regula (EEK) Nr. 25/93 (1993. gada 8. janvāris) par importa dokumentu izsniegšanu konservētām konkrētu sugu tunzivīm un pelamīdām no konkrētām trešām valstīm EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1992. gada 17. decembra Regulu (EEK) Nr. 3759/92 par zvejniecības un akvakultūras produktu tirgus kopīgo organizāciju [1], ņemot vērā Padomes Regulu (EEK) Nr. 3900/92 [2], ar ko nosaka īpašus sīki izstrādātus noteikumus Regulas (EEK) Nr. 3759/92 piemērošanai attiecībā uz Kopienas importa režīmu konservētām konkrētu sugu tunzivīm, pelamīdām un sardīnēm no konkrētām trešām valstīm, un jo īpaši tās 3. panta 1. punktu, tā kā saskaņā ar iepriekšminētās regulas 3. panta 1. punktu 11115 tonnas no pieejamā 74100 tonnu daudzuma ir piešķirtas jauniem importētājiem; tā kā minētās regulas 4. panta 2. punktā paredzēts, ka gadījumā, ja daudzumi, par kuriem iesniegti importa dokumentu pieteikumi, pārsniedz pieejamos daudzumus, tad Komisijai jānosaka vienota procentu likme, kas jāpiemēro pieprasītajiem daudzumiem, lai samazinātu importu; tā kā 1993. gada 4. un 5. janvārī daudzumi, par kuriem jauni importētāji iesnieguši pieteikumus, pārsniedza pieejamos daudzumus; tā kā attiecīgi būtu jānosaka, kādā apjomā var izsniegt importa dokumentus; tā kā daudzumi, par kuriem izsniegti importa dokumenti, sasnieguši 11115 tonnas; tā kā attiecīgi būtu jāaptur šo dokumentu izsniegšana jauniem importētājiem, IR PIEŅĒMUSI ŠO REGULU. 1. pants Importa dokumentus konservētām Thunnus ģints tunzivīm, svītrainajām tunzivīm (Euthynnus pelamis) un citām Euthynnus ģints sugu zivīm, uz ko attiecas KN kodi ex16041411, ex16041419 un ex16042070, no trešām valstīm, kuras minētas Regulas (EEK) Nr. 3900/92 1. panta 1. punktā, un par ko 1993. gada 4. un 5. janvārī iesniegti pieteikumi saskaņā ar minētās regulas 3. panta 1. punkta b) apakšpunktu un nosūtīti Komisijai 1993. gada 6. janvārī, izsniedz ne vairāk kā par 3,61 % no daudzumiem, par kuriem iesniegti pieteikumi. Ar šo importa dokumentu izsniegšanu pirmajā daļā minētajiem produktiem saskaņā ar Regulas (EEK) Nr. 3900/92 3. panta 1. punkta b) apakšpunktu aptur attiecībā uz pieteikumiem, kas iesniegti pēc 1993. gada 6. janvāra. 2. pants Šī regula stājas spēkā 1993. gada 11. janvārī. Šī regula uzliek saistības kopumā un ir tieši piemērojama visās dalībvalstīs. Briselē, 1993. gada 8. janvārī Komisijas vārdā — Komisijas loceklis Yannis Paleokrassas [1] OV L 388, 31.12.1992. [2] OV L 392, 31.12.1992. --------------------------------------------------
Oficiālais Vēstnesis L 206 , 09/08/1994 Lpp. 0007 - 0007

Speciālizdevums somu valodā: Nodaļa 3 Sējums 60 Lpp. 0107

Speciālizdevums zviedru valodā: Nodaļa 3 Sējums 60 Lpp. 0107



Komisijas Regula (EK) Nr. 2029/94 (1994. gada 8. augusts), ar ko izdara grozījumus Regulā (EEK) Nr. 2191/81 par atbalsta piešķiršanu bezpeļņas iestāžu un organizāciju sviesta pirkumiem EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1968. gada 27. jūnija Regulu (EEK) Nr. 804/68 par piena un piena produktu tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1880/94 [2], un it īpaši tās 12. panta 3. punktu, ņemot vērā Padomes 1992. gada 28. decembra Regulu (EEK) Nr. 3813/92 par norēķinu vienību un konversijas likmēm, kas jāpiemēro kopējā lauksaimniecības politikā [3], kurā jaunākie grozījumi izdarīti ar Regulu (EK) Nr. 3528/93 [4], un jo īpaši tās 9. panta 1. punktu, tā kā Komisijas Regula (EEK) Nr. 2191/81 [5], kurā jaunākie grozījumi izdarīti ar Regulu (EEK) Nr. 1756/93 [6], paredz piešķirt atbalstu bezpeļņas iestāžu un organizāciju sviesta pirkumiem; tā kā Regula (EK) Nr. 1881/94 [7], kurā jaunākie grozījumi izdarīti ar Padomes Regulu (EEK) Nr. 2072/92 [8] un kura nosaka orientējošo cenu pienam un intervences cenas sviestam, sausajam vājpienam un Grana Padano un Parmigiano Reggiano siera šķirnēm uz diviem viena gada laikposmiem no 1993. gada 1. jūlija līdz 1995. gada 30. jūnijam, paredz turpmāku intervences cenas samazināšanu no 1994. gada 1. augusta; tā kā tādēļ atbalsts sviesta iegādei, ko paredz Regula (EEK) Nr. 2191/81, būtu jāpielāgo; tā kā šajā regulā paredzētie pasākumi ir saskaņā ar Piena un piena produktu pārvaldības komitejas atzinumu, IR PIEŅĒMUSI ŠO REGULU. 1. pants Ar šo Regulas (EEK) Nr. 2191/81 2. pantā "ECU 138" aizstāj ar "ECU 130". 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1994. gada 8. augustā Komisijas vārdā — Komisijas loceklis Hans Van Den Broek [1] OV L 148, 28.6.1968., 13. lpp. [2] OV L 197, 30.7.1994., 21. lpp. [3] OV L 387, 31.12.1992., 1. lpp. [4] OV L 320, 22.12.1993., 32. lpp. [5] OV L 213, 1.8.1981., 20. lpp. [6] OV L 161, 2.7.1993., 48. lpp. [7] OV L 197, 30.7.1994., 23. lpp. [8] OV L 215, 30.7.1992., 65. lpp. --------------------------------------------------
Oficiālais Vēstnesis L 030 , 09/02/1995 Lpp. 0001 - 0002



Padomes Regula (EK) Nr. 251/95 (1995. gada 6. februāris), ar kuru groza Regulu (EEK) Nr. 337/75, ar ko izveido Eiropas Profesionālās izglītības attīstības centru EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 235. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], ņemot vērā Ekonomikas un sociālo lietu komitejas atzinumu [3], tā kā dalībvalstu valdību pārstāvji valstu un valdību vadītāju sanāksmē, pieņemot 1993. gada 29. oktobra Lēmumu par dažu Eiropas Kopienu organizāciju un dienestu, kā arī Eiropola mītnes vietas noteikšanu [4], savstarpēji vienojoties, pieņēma deklarāciju attiecībā uz Eiropas Profesionālās izglītības attīstības centra mītnes vietu; tā kā ar Padomes Regulu (EK) Nr. 1131/94 (1994. gada 16. maijs), ar kuru groza Regulu (EEK) Nr. 337/75, ar ko izveido Eiropas Profesionālās izglītības attīstības centru [5], Padome noteica, ka Centra mītne atrodas Tesalonikos; tā kā minētajā regulā Padome paturēja tiesības vēlāk pieņemt lēmumu par atsevišķām nostādnēm Komisijas priekšlikumā par Centra personālu; tā kā Kopienas līmenī būtu jāievēro konsekvence attiecībā uz dažādu decentralizētu iestāžu personāla vadību; tā kā tāpēc jāgroza Regula (EEK) Nr. 337/75 [6]; tā kā ir svarīgi, lai Komisija, kurai palīdz Centra Administratīvā valde, cik vien iespējams drīz atrastu un īstenotu piemērotus risinājumus attiecībā uz pasākumiem, kas skar personāla noteikumus, lai sekmētu Centra pārvietošanu no Berlīnes uz Tesalonikiem, un iesniegtu Padomei visus attiecīgos priekšlikumus; tā kā, ievērojot šos apstākļus, Padomes Regula (EOTK, EEK, EAEK) Nr. 1859/76 (1976. gada 29. jūnijs), ar ko nosaka Eiropas Profesionālās izglītības attīstības centra darbinieku nodarbināšanas kārtību, ir jāatceļ [7], IR PIEŅĒMUSI ŠO REGULU. 1. pants Regulas (EEK) Nr. 337/75 13. pantu aizstāj ar šādu: "13. pants Uz Centra personālu attiecas normatīvie akti, kas piemērojami Eiropas Kopienu amatpersonām un citiem darbiniekiem. Attiecībā uz savu personālu Centrs īsteno pilnvaras, kas likumā paredzētas kompetentai iestādei, kas pieņem darbā un ieceļ amatā. Administratīvā valde, vienojoties ar Komisiju, pieņem attiecīgos ieviešanas noteikumus." 2. pants Regula (EOTK, EEK, EAEK) Nr. 1859/76 tiek atcelta. 3. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. To piemēro no 1995. gada 1. marta. Šī regula uzliek saistības kopumā un ir tieši piemērojama visās dalībvalstīs. Briselē, 1995. gada 6. februārī Padomes vārdā — priekšsēdētājs A. Juppé [1] OV C 74, 12.3.1994., 12. lpp. [2] OV C 128, 9.5.1994., 511. lpp. [3] OV C 195, 18.7.1994., 32. lpp. [4] OV C 323, 30.11.1993., 1. lpp. [5] OV L 127, 19.5.1994., 1. lpp. [6] OV L 39, 13.2.1975., 1. lpp. Regula, kurā jaunākie grozījumi izdarīti ar Regulu (EK) Nr. 1131/94 (OV L 127, 19.5.1994., 1. lpp.) [7] OV L 214, 6.8.1976., 1. lpp. Regula, kurā jaunākie grozījumi izdarīti ar Regulu (EAEK, EOTK, EEK) Nr. 679/87 (OV L 72, 14.3.1987., 1. lpp.). --------------------------------------------------
Oficiālais Vēstnesis L 085 , 19/04/1995 Lpp. 0009 - 0009



Padomes Regula (EK) Nr. 839/95 (1995. gada 10. aprīlis), ar ko groza valstu sarakstu Regulas (EK) Nr. 519/94 I pielikumā EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 113. pantu, ņemot vērā Komisijas priekšlikumu, tā kā Padomes Regulu (EK) Nr. 519/94 (1994. gada 7. marts) par kopējiem noteikumiem importam no trešām valstīm [1], inter alia piemēro arī importam no Igaunijas, Latvijas un Lietuvas; tā kā Kopiena ir noslēgusi Brīvās tirdzniecības nolīgumus ar Igauniju, Latviju un Lietuvu, kuras turklāt ir uzsākušas plašu ekonomisko reformu programmu, lai nodrošinātu pāreju uz tirgus ekonomiku; tā kā tādēļ būtu jāparedz, ka no minēto nolīgumu spēkā stāšanās brīža šīs valstis svītro no Regulas (EK) Nr. 519/94 darbības jomas, IR PIEŅĒMUSI ŠO REGULU. 1. pants Igauniju, Latviju un Lietuvu svītro no Regulas (EK) Nr. 519/94 I pielikuma. 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. To piemēro no brīža, kad stājas spēkā Brīvās tirdzniecības nolīgumi, kurus Kopiena ir noslēgusi, attiecīgi, ar 1. pantā minētajām valstīm. Šī regula uzliek saistības kopumā un ir tieši piemērojama visās dalībvalstīs. Luksemburgā, 1995. gada 10. aprīlī Padomes vārdā – priekšsēdētājs A. Juppé [1] OV L 67, 10.3.1994., 89. lpp. --------------------------------------------------
Oficiālais Vēstnesis L 142 , 15/06/1996 Lpp. 0001 - 0002



Padomes Regula (EK) Nr. 1075/96 (1996. gada 10. jūnijs), ar ko groza Regulu (EK) Nr. 1626/94, kurā paredzēti konkrēti tehniski pasākumi zvejas resursu saglabāšanai Vidusjūrā EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 43. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], ņemot vērā Ekonomikas un sociālo lietu komitejas atzinumu [3], tā kā Vidusjūras Vispārējā zivsaimniecības padome (VVZP) 21. kārtējā sesijā, kas notika no 1995. gada 22. līdz 26. maijam Alikantē, Spānijā, pieņēma ieteikumu par ziemeļu tunzivju pārvaldību Vidusjūrā; tā kā ieteikums paredz aizliegumu noteiktiem zvejas kuģiem ķert šo zivju sugu laikposmā no katra gada 1. jūnija līdz 31. jūlijam; tā kā saskaņā ar VVZP dibināšanas līguma V panta 2., 3., un 4. punktu organizāciju biedri apņemas piemērot VVZP pieņemtos ieteikumus pēc iebildumu iesniegšanai paredzētā laikposma beigām; tā kā līdz ar to, lai izpildītu ieteikumā ietvertos noteikumus, būtu jāgroza 1994. gada 27. jūnija Regula (EK) Nr. 1626/94 [4], IR PIEŅĒMUSI ŠO REGULU. 1. pants Regulu (EK) Nr. 1626/94 groza šādi: 1. Iekļauj šādu pantu: "5.a pants 1. Katru gadu laikposmā no 1. jūnija līdz 31. jūlijam ir aizliegts zvejot ziemeļu tunzivis, izmantojot virsmas tipa āķu jedas, no kuģiem, kuru garums pārsniedz 24 metrus. 2. Šā panta mērķiem piemērojamais garums ir tas, ko noteikusi Starptautiskā Atlantijas tunču saglabāšanas komisija (ICCAT) un kas norādīts V pielikumā." 2. Pievieno šādu pielikumu: " V PIELIKUMS ICCAT šādi definējusi kuģu garumu: - jebkuram tādam zvejas kuģim, kas uzbūvēts pēc 1982. gada 18. jūlija, 96 % no kopējā garuma pa ūdenslīniju 85 % augstumā konstrukcijas zemākajā malā, mērot no ķīļa augšpuses, vai arī garums, kāds izmērīts no vadņa priekšpuses līdz stūres vārpstas asij pa minēto ūdenslīniju, ja tāds rādītājs ir lielāks. Kuģiem, kuru konstrukcijā ir ķīļa slīpums, ūdenslīnija, pa kuru mēra šo garumu, ir paralēla konstrukcijas ūdenslīnijai, - jebkuram tādam zvejas kuģim, kas uzbūvēts līdz 1982. gada 18. jūlijam, tas reģistrētais garums, kas ierakstīts valstu reģistros vai citos kuģu reģistros. " 2. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Luksemburgā, 1996. gada 10. jūnijā Padomes vārdā — priekšsēdētājs M. Pinto [1] OV C 41, 13.2.1996., 17. lpp. [2] Atzinums sniegts 1996. gada 24. maijā (Oficiālajā Vēstnesī vēl nav publicēts). [3] OV C 174, 17.6.1996. [4] OV L 171, 6.7.1994., 1. lpp. --------------------------------------------------